王詠珩

王詠珩，係香港模特兒兼藝人，2017年代表香港去東京參選國際小姐。2018年代表香港到三亞參選世界小姐。係少數成功代表香港參選兩項大型國際性選美嘅女藝人。

簡歷
王詠珩中學讀瑪利曼中學，大學到英國修適士大學讀媒體研究，之後進修有關遊戲治療嘅課程，做咗遊戲治療師。

佢中學時期開始兼職做模特兒，為唔同牌子拍過廣告，例如7-11、麥當勞、KFC同中銀香港銀行，2015年畢業後返香港做全職模特兒，主要都係拍廣告。

2022年佢參與ViuTV選美真人騷《尾二一屆口罩小姐選舉》，代號「師姐」，最後攞到「最佳自選造型獎」同觀眾投選嘅「網絡最受歡迎大獎」兩個獎，但總排名三甲唔入，只係得第4名。

演出

MV
2017年：黃劍文《我們的》

電視節目
2017年：《ViuTV 2018》司儀
2018年：《Good Night Show 全民星戰》參賽者
2022年：《尾二一屆口罩小姐選舉》參賽者
2023年：《夏の競技》 應援團

電視劇
2019年 ：《理想國》—《極樂太平山》 飾演 Lisa

其他活動
2018年：以嘉賓身份出席三亞第一屆舉辦嘅國際電影節，踏上紅地毯
2019年：擔任星加坡知名美容牌子Beauté Science嘅香港品牌大使

香港女模特兒
國際小姐香港代表
詠珩
尾二一屆口罩小姐選舉參賽者